Ingalaterrako emakumezkoen errugbi selekzioa

Ingalaterrako emakumezkoen errugbi selekzioa Ingalaterraren ordezkaria da errugbi partida ofizialetan. Europako talderik indartsuena da, 1987an sortu zenetik 18 aldiz irabazi baitu Sei Nazioen Txapelketa. Munduko Errugbi Kopa ere birritan irabazi du, eta sei final jokatu.

Historia 
1970eko hamarkadan hasi ziren emakumeak errugbian Ingalaterran. Unibertsitateetako taldeak izan ziren lehenengoak. 1986 urtean Britainia Handiko selekzioak Frantziakoaren aurka jokatu zuen eta frantziarrak 14-8 nagusitu ziren. Ingalaterrako selekzioaren debuta 1987an izan zen eta 22-4 emaitzaz irabazi zion Galesi.

1991. urtean lehenengo Munduko Txapelketa antolatu zen eta ingelesak fialera iritsi ziren baina Estatu Batuek garaitu zuten 19-6ko emaitzaz. 1994an jokatu zen bigarren ekitaldia eta Ingalaterrak mendekua hartu zuen finalean amerikarrei 38-23 gailenduz. 2014 arte ez zuen bigarren txapelketarik irabazi baina 1998an ezik gainerako txapelketa guztietan finalean izan da.

1996an Sei Nazioen Txapelketa antolatzen hasi zen eta Ingalaterrak erabateko nagusitasuna erakutsi du. 1988tik aurrera Europako Txapelketa ere jokatu izan da, baina Ingalaterrak gehienetan B taldearekin hartu du parte. Hala ere bost txapelketa irabazi ditu.

2006-2015 bitartean Gary Street izan zen entrenatzailea, eta Simon Middletonek 2015etik aitzina.

Palmaresa 
 Munduko Txapelketa:
 Txapelduna (2): 1994, 2014
 Finalista (5): 1991, 2002, 2006, 2010, 2017
 Sei Nazioen Txapelketa:
 Txapelduna (18): 1996, 1997, 1999, 2000, 2001, 2003, 2006, 2007, 2008, 2009, 2010, 2011, 2012, 2017, 2019, 2020, 2021, 2022
 Slam Nagusia (16): 1996, 1997, 1999, 2000, 2001, 2003, 2006, 2007, 2008, 2010, 2011, 2012, 2017, 2019, 2020, 2022
 Koroa hirukoitza (22): 1996, 1997, 1999, 2000, 2001, 2002, 2003, 2004, 2005, 2006, 2007, 2008, 2010, 2011, 2012, 2014, 2016, 2017, 2018, 2019, 2020, 2022
 Europako Errugbi Kopa:
 Txapelduna (5): 1997, 2007, 2008, 2011, 2012
 Finalista (1): 2004

Kanpo estekak 

Europako errugbi selekzioak
Ingalaterrako errugbi taldeak